Diskuto:Elektra konduktivo

message: Ĉu vi povus aldoni kelkajn formulojn montrantajn la rilatojn de konduktiveco kun la aliaj konceptoj ? (noto sen subskribo aŭ dato)
Mi proponas vortumi la titolon de la paĝo sen krampoj, ĉar necesas vera - en flua skriba kaj parola lingvo uzebla - termino por "konduktiv[ec]o de elektro" aŭ "elektra konduktiv[ec]o" kontraste al "konduktiv[ec]o de varmo" aŭ "varma..." (sonas strange) respektive eble "termika..." aŭ "temperatura konduktiv[ec]o". Mi - sincere dirite, kiel jam montras la ortangulaj krampoj - dubas pri la neceso de -ec- en la unua vorto: "Konduktivo" laŭ mi tute sufiĉas. 
Fine post pripenso de la [pli-malpli same bonaj] varioj "konduktivo de (elektro kaj varmo)" kaj "(elektra kaj termika) konduktivo" mi decidiĝas por la dua vario.
ThomasPusch 04:54, 30. Sep 2007 (UTC)
Krome:
En la artikolo estas menciata la vorto rejŝo kun ligilo al ebla paĝo pri ĝi, kvankam tiu paĝo laŭ la stato de hodiaŭ ne ekzistas kaj la vorto do estas ruĝa. Bedaŭrinde al mi en la artikolo ne klariĝas, kio estu "rejŝo", kaj mi trovas la vorton en neniu el miaj vortaroj. Konsentite, ke mi ne havas la plej novan eldonon de PIV el 2002, sed nur la klasikan eldonon de 1970, kaj mi havas dulingvajn vortarojn nur pri la kvin naciaj lingvoj kiujn mi plej parolas (LT EN DE FR NL), ne pri aliaj lingvoj, sed ĉiuj el tiuj vortaroj de mi nur konas iun antikvan moneron "rejso" kaj nenion pli. Mi tute ne kontraŭas iun neologismon se fizikisto en vikipedio per bona artikolo klarigas kio ĝi estu kaj kial ĝi necesas, sed iu vorto kiu nek klariĝas en la ampleksaj vortaroj de Esperanto nek en vikipedio estas dubinda.
ThomasPusch 05:10, 30. Sep 2007 (UTC)
En unu el la lokoj, kie la vorto aperis, temis pri grafikaĵo, kies klarigo estis tradukita el la angla, kaj el la originala angla frazo eblis kompreni, ke la vorto estu esperanta literumo de la anglalingva prononco de la latina vorto ratio - en Esperanto laŭ la vortaro EN-EO-EN de John Wells kaj laŭ PIV temas pri la vorto rilatumo, kaj alternative pri unu el pluraj signifoj de la vortoj proporcio aŭ raporto (eventuale eĉ simple povas temi pri kvociento, do la rezulto de unu cifero dividite per alia). Mi permesas al mi en la entute 13 teksteroj, kie la ŝajne fantazia vorto rejŝo aperas en vikipedio anstataŭigi ĝin per rilatumo - aŭ se klaras ke simple temas pri kvociento, per tiu vorto. Se mi per tio malkomprenis science tutnovan matematikan koncepton, iu fakulo pri "rejŝismo" bonvolu korekti min kaj samtempe prezenti la koncepton.
ThomasPusch 13:27, 30. Sep 2007 (UTC)

message: Laŭ NPIV:
konduktivo: konduktopovo; inverso de rezistivo; simb.: σ
konduktanco: fizika grando, inversa al rezistanco, simb.: C -> simenso
Tiu distingo mankas en la artikolo.
Donald
replies: text: La problemo estas ke ne ankoraŭ ekzistas nun (hodiaŭ) en Vikipedio la termino rezistivo, kiun oni devus krei; en mia Scienca kaj Teknika Terminaro eldonita de Japan Esperanto-Instituto la specifa elektra rezistanco estas nomita elektra rezisteco, simpligita termino pri rezist(iv)eco ! Fakte mi konscias ke mia rimarko ne faciligas la solvon, sed estas por revivigi la diskuton.

text: DidCORN, 23-an oct. 2010  18:07 (UTC)
thread_title:  Necesas klarigi la diferencon inter konduktivo kaj konduktanco 

message: La konduktiv(ec)o ne estas la rilatumo inter la kurenta denseco kaj la elektra kampa forto (vidu Lorenca forto), sed la rilatumo inter la kurenta denseco kaj la elektra kampo. Mi korektis tiun eraron. Cornueto, la 2-an de aprilo 2010.
thread_title:  Erara difino